钦定古今图书集成/明伦汇编/氏族典/第418卷 > 《凌迪知万姓统谱》 > 柱厉叔
## 钦定古今图书集成/明伦汇编/氏族典/第418卷 > 《凌迪知万姓统谱》 > 柱厉叔

按《吕氏春秋·恃君篇》：柱厉叔事莒敖公，自以为不知
而去，居于海上，夏日则食菱芡，冬日则食橡栗。莒敖
公有难，柱厉叔辞其友而往死之。其友曰：“子自以为
不知，故去，今又往死之。是知不知无异别也。”柱厉叔
曰：“不然。自以为不知，故去，今死而不往死，是果知我
也。吾将死之，以愧后世人主之不知其臣者也。”

凌迪知《万姓统谱》。